Lea Michele

Lea Michele Sarfati (født 1986), bedre kjent som Lea Michele, er en amerikansk skuespillerinne, sanger og forfatter.

Hun spilte rollen som Rachel Berry i TV-serien Glee (2009–2015) og som Hester Ulrich i TV-serien Scream Queens (2015–2016). For rolleskildringen i Glee ble hun nominert til to Golden Globes for beste kvinnelige skuespiller i en musikal- eller komedieserie i 2010 og 2011, én Emmy og én Primetime Emmy Award for beste kvinnelige hovedrolle i en komedieserie i 2010. Hun har også mottatt én Satellite Award, én Screen Actors Guild Award og tre People's Choice Awards på rad for rolleskildringen.

Micheles største rollemodell er sangeren Barbra Streisand, som hun dedikerte et helt kapittel til i selvbiografien Brunette Ambition. Michele diskuterte viktigheten av å ha en rollemodell, og begynte hvert kapittel med et sitat av Streisand. «Jeg elsker henne. Hun har alltid vært en rollemodell for meg. Hun er ei som har bygget karrièren sin på å fokusere på det som gjør henne unik og det som gjør henne spesiell.»

Lea Michele var sammen med kollegaen Cory Monteith fra Glee fram til hans død 13. juli 2013.

Lea Michele har også skrevet bøkene Brunette Ambition (2014) og You First: Journal Your Way To Your Best Life (2015). Debutalbumet Louder ble utgitt i 2014 med «Cannonball» og «On My Way» som første og andre singel. Hun har planlagt å utgi en ny plate med fokus på teatermusikk. Den nye singelen «Love is Alive» fra artistens andre studioalbum Places ble utgitt 3. mars 2017.

 Arbeid med diverse 
 Broadway-stykker 
 Les Misérables som unge Cosette (1995–96)
 Ragtime som den lille jenta (1998–99)
 Fiddler on the Roof som Shprintze og Chava (2004–05)
 Spring Awakening som Wendla (2006–08)

 Diskografi 
 Louder (2014)
 Places (2017)

 Filmografi 
 År Tittel Rolle Merknad 1998  Buster and Chauncey's Silent Night  Forskjellige figurer  TV-serie 2000  Third Watch  Sammi  TV-serie 2008  Around the Block  Seg selv  Én episode: «Pilot» (TV-serie) 2009–2015   Glee  Rachel Berry  Hovedrolle  (TV-serie) 2010  The Simpsons  Sarah (stemme)  Gjesterolle (TV-serie) 2011  The Cleveland Show  Rachel Berry (stemme)  Gjesterolle 2011  Glee: The 3D Concert Movie  Rachel Berry/Seg selv  Konsertfilm 2011  New Year's Eve  Elise  Filmdebut 2012  Dorothy of Oz  Dorothy Gale   2014  Sons of Anarchy  Gertie  Gjesterolle (TV-serie) 2015–i dag  Scream Queens  Hester Ulrich  Hovedrolle (TV-serie)

 Referanser 

 Eksterne lenker 





Kategori:Skuespillere fra USA
Kategori:Sangere fra USA
Kategori:Personer fra New York City